गुस्साए साथियों ने कार में आग लगाई, पुलिस ने भीड़ को शांत किया
Uttarakhand Roorkee Road Accident - 3 Kanwariyas Killed In Collision. कांवड़ियों का एक दल बाइक से हरिद्वार गंगाजल लेने गया था। जब वे वापस लौट रहे थे, तभी सिविल लाइंस कोतवाली क्षेत्र में कोर से मंगलौर जाने वाले बाईपास के खटका गांव के पास हादसा हो गया।
उत्तराखंड में रविवार को हुई ट्रक-कार और बाइक की टक्कर में तीन कांवड़ियों की जान चली गई। इसके बाद गुस्साए साथी कांवड़ियों ने कार में आग लगा दी। सूचना पर पहुंची पुलिस ने भीड़ को शांत किया।
हरिद्वार से गंगाजल ला रहे थे 
कांवड़ियों का एक दल बाइक से हरिद्वार गंगाजल लेने गया था। जब वे वापस लौट रहे थे, तभी सिवि​​​​​​ल लाइंस कोतवाली क्षेत्र में कोर से मंगलौर जाने वाले बाईपास के खटका गांव के पास हादसा हो गया। बताया जा रहा है कि दिल्ली की ओर से आ रहे एक डंपर ने कार को टक्कर मारी और इसकी चपेट में बाइक सवार कांवड़िए भी आ गए। एसपी (क्राइम) रेखा यादव का कहना है कि जब पुलिस घटनास्थल पर पहुंची तो देखा कि बाइक, कार और ट्रक की टक्कर हुई थी।
जिसमें 2 बाइक सवारों की मौके पर जान चली गई और एक ने अस्पताल में जाकर दम तोड़ दिया। जिसके बाद गुस्साए लोगों ने कार में आग लगा दी। पुलिस पूरे मामले की जांच कर रही है। सड़क हादसे में मृतक मनोज (26), अनिल कुमार (22) की मौके पर मौत हो गई थी, वहीं तीसरे मृतक की जानकारी नहीं मिली है।
कांवड़ियों के साथ हो रहे सड़क हादसे से जुड़ी दैनिक भास्कर की ये खास खबरें भी पढ़ें ...
1. गोरखपुर में डंपर ने कांवड़ियों को रौंदा, एक की मौत-12 घायल
गोरखपुर में रविवार को डंपर ने कावंड़ियों से भरी ट्रैक्टर-ट्राली को टक्कर मार दी। हादसे में कांवड़िया आकाश गुप्ता की मौके पर ही मौत हो गई। हादसे में 12 अन्य कांवड़िए भी घायल हो गए। घायल लोगों को अस्पताल भेजा गया है। पूरी खबर पढ़ें...
2. मेरठ में करंट से 5 कांवड़ियों की मौत
16 जुलाई को मेरठ में रात में कांवड़ियों का डीजे 11 KV की हाईटेंशन लाइन से टकरा गया। इससे उसमें करंट उतर गया। मेरठ के डीएम दीपल मीना ने बताया कि करंट लगने की वजह से 10 कांवड़िए झुलस गए थे। अस्पताल में इनमें से 5 की मौत हो गई, वहीं 2 की हालत गंभीर थी। हादसा थाना भावनपुर क्षेत्र के राली चौहान गांव में हुआ था। पूरी खबर पढ़ें...
3. बरेली में कांवड़ियों पर पथराव, वनखंडी नाथ मंदिर से 150 मीटर पहले फेंके गए पत्थर
यूपी के बरेली में रविवार को कांवड़ियों पर पथराव कर दिया गया। जिससे अफरातफरी मच गई। पथराव में 6 कांवड़िए घायल हुए हैं। करीब 15 मिनट तक पथराव किया गया। हंगामे की सूचना मिलते ही 5 थानों की फोर्स मौके पर पहुंच गई। इलाके में भारी तनाव है और मौके पर जमकर हंगामा हो रहा है। कांवड़िए धरने पर पर बैठ गए हैं। पूरी खबर पढ़ें ...